GFPT กำไรปี 58 ลดลง 33% มาที่ 1.19 พันลบ. เตรียมแจกปันผล 0.25 บ./หุ้น
GFPT กำไรปี 58 ลดลง 33% มาที่ 1.19 พันลบ. จากปีก่อนมีกำไร 1.78 พันลบ. หลังรายได้จากการขายลดลง ขณะที่เตรียมแจกปันผล 0.25 บ./หุ้น XD วันที่ 7 มี.ค.59 กำหนดจ่ายปันผล 28 เม.ย.59
23 ก.พ. 2559

บริษัท จีเอฟพีที จำกัด (มหาชน) หรือ GFPT และบริษัทย่อย รายงานผลการดำเนินงานประจำปี 58 สิ้นสุดวันที่ 31 ธ.ค.58 มีกำไรสุทธิ 1.19 พันล้านบาท หรือ 0.95 บาทต่อหุ้น ลดลง 33% จากปีก่อนที่มีกำไรสุทธิ 1.78 พันล้านบาท หรือ 1.42 บาทต่อหุ้น
โดยปัจจัยที่ส่งผลให้กำไรในช่วงดังกล่าวลดลงเนื่องจาก กลุ่มบริษัทมีรายได้จากการขายรวมในปี 2558 จำนวน 16,466 ล้านบาท ลดลง 1,363 ล้านบาท ขณะที่มีรายได้จากธุรกิจอาหารสัตว์ลดลง
นอกจากนี้บริษัทได้ประกาศจ่ายปันผลเป็นเงินสดจำนวน 0.25 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 7 มี.ค. 2559 และกำหนดจ่ายเงินปันผลในวันที่ 28 เม.ย. 2559